59. ΒΑΣΙΛΙΚΟΝ ΔΙΑΤΑΓΜΑ υπ’αριθ.174  της 12/20 Μαρτ.1969 (ΦΕΚ Α΄51) Περί τρόπου μεταφοράς και κατανομής των υπό του προσωπικού των αναγνωρισθέντων ως ομοτίμων προς τα Δημόσια Σχολείων καταβληθεισών εις το Ι.Κ.Α. εισφορών ησφαλισμένου Κλάδου Συντάξεως. Λαβόντες υπ’ όψιν: 1.Το άρθον μόνον του Α.Ν.338/1968 «περί υπαγωγής και συμμετοχής εις το Μετοχικόν Ταμείον Πολιτικών υπαλλήλων, Ταμείον Προνοίας Δημ.Υπαλλήλων κλπ. του προσωπικού Σχολείων εν τω Κράτει αναγνωρισθέντων ως ισοτίμων προς τα Δημόσια κλπ.» (ΦΕΚ τευχ.Α΄63/68). 2.Την παρ.7 του αρθρ.36 του υπ’αριθ.1/1968 Ν.Δ/τος «περι Υπουργικού Συμβουλίου και Υπουργείων» (ΦΕΚ τευχ.Α΄270/68). 3.Την υπ’αριθ.167/1969 γνωμοδότησιν του Συμβουλίου της Επικρατείας, προτάσει των Ημετέρων επί των Εθνικής Παιδείας και Θρησκευμάτων, Οικονομικών και Κοινωνικών Υπηρεσιών Υπουργών, απεφασίσαμεν και διατάσσομεν: Άρθρον μόνον.-1.Αι μέχρι της ισχύος του παρόντος καταβληθείσαι εις το Ι.Κ.Α.,υπό του εν ενεργεία Διδακτικού και Διοικητικού Προσωπικού των εν τω Κράτει λειτουργούντων Σχολείων, των αναγνωρισθέντων ως ισοτίμων προς τα Δημόσια, εισφοραί ησφαλισμένων κλάδου συντάξεως, μεταβιβάζονται υποχρεωτικώς εις το «Ταμείον Προνοίας Δημοσίων Υπαλλήλων», το «Μετοχικόν Ταμείον Πολιτικών Υπαλλήλων» και το «Ταμείον Αρωγής Υπαλλήλων αρμοδιότητος Υπουργείου Εθνικής Παιδείας και Θρησκευμάτων» κατά την κάτωθι αναλογίαν. α.Υπέρ του Ταμείου Προνοίας Δημοσίων Υπαλλήλων κατά ποσοστόν 43,75%. β.Υπέρ του Μετοχικού Ταμείου Πολιτικών Υπαλλήλων κατά ποσοστόν 12,50%, και γ.Υπέρ του Ταμείου Αρωγής Υπαλλήλων αρμοδιότητος Υπουργείου Εθνικής Παιδείας και Θρησκευμάτων κατά ποσοστόν 43,75%. 2.Η μεταφορά των εισφορών ενεργείται τη αιτήσει του ενδιαφερομένου ησφαλισμένου ή των προμνησθέντων Ταμείων, εντός δύο μηνών απο της υποβολής αυτής, δια καταθέσεως παρά τη Εθνική Τραπέζη της Ελλάδος υπό του Ιδρύματος Κοινωνικών Ασφαλίσεων εις πίστωσιν εκάστου Ταμείου της προσηκούσης αυτώ, συμφώνως τη προηγουμένη παραγράφω, ισοπόσου εις χρήμα αναλογίας, κεχωρισμένως δι’ έκαστον ησφαλισμένον.Η γενομένη κατάθεσις μετά του ποσού αυτής και του αριθμού του λογαριασμού γνωστοποιούνται υπό της υπηρεσιάς του Ι.Κ.Α., εγγράφως εις το οικείον Ταμείον και τον ενδιαφερόμενον ησφαλισμένον. 3.Άμα τη πραγματοποιήσει της μεταφοράς του ατομικού λογαριασμού εκάστου ησφαλισμένου δια της κατά τας προηγουμένας παραγράφους καταθέσεως του αντιτίμου των εισφορών, θεωρείται λελυμένη η πρός το Ι.Κ.Α. ασφαλιστική σχέσις, τα δε οικεία βιβλιάρια ασφαλίσεως επιστρέφονται αυτώ υποχρεωτικώς υπό του κατόχου. 